Diari Oficial de la Generalitat Valenciana


Sumari del DOGV 9241, del 23-12-2021 (2021/12558)

RESOLUCIÓ de 15 de desembre de 2021, del Rectorat de la Universitat d'Alacant, per la qual es disposa la publicació de l'oferta d'ocupació pública de la taxa addicional per a l'estabilització de l'ocupació temporal del personal funcionari d'administració i serveis, prevista en l'article 2 del Reial decret llei 14/2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9241

Data del DOGV
:   23-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12801


Data del document
:   15-12-2021

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 15 de desembre de 2021, del Rectorat de la Universitat d'Alacant, per la qual es disposa la publicació de l'oferta d'ocupació pública de la taxa addicional per a l'estabilització de l'ocupació temporal del personal funcionari d'administració i serveis, prevista en l'article 2 del Reial decret llei 14/2021. [2021/12345]  
En virtut del que es disposa en l'article 2.1 del Reial Decret llei 14/2021, de 6 de juliol, de mesures urgents per a la reducció de la temporalitat en l'ocupació pública i, considerant el que es disposa en l'article 70 de l'Estatut Bàsic de l'Empleat Públic, el text refós del qual va ser aprovat pel Reial decret legislatiu 5/2015, de 30 d'octubre, i en l'article 55 de la Llei 4/2021, de 16 d'abril, de la Generalitat, de la funció pública valenciana, referits a l'oferta d'ocupació pública, el Consell de Govern de la Universitat d'Alacant, en data 25 de novembre de 2021, va acordar aprovar l'oferta d'ocupació pública de la taxa addicional per a l'estabilització d'ocupació temporal de places de personal d'administració i serveis de la Universitat d'Alacant, de conformitat amb la taxa addicional d'estabilització autoritzada en escrit de la Direcció general de Despeses de Personal.  
En ús de les potestats i funcions conferides pels Estatuts de la Universitat d'Alacant, aprovats pel Decret 25/2012, de 3 de febrer, del Consell de la Generalitat Valenciana, i de les competències que dimanen dels articles 20 i següents de la Llei orgànica 6/2001, d'Universitats, modificada per la Llei orgànica 4/2007, de 12 d'abril, aquest Rectorat resol:  
  
Primer  
Publicar en el Diari Oficial de la Generalitat Valenciana l'oferta d'ocupació pública de la taxa addicional per a l'estabilització de l'ocupació temporal del personal funcionari d'administració i serveis, prevista en l'article 2 del Reial Decret llei 14/2021, aprovada per acord del Consell de Govern de 25 de novembre, que figura com a annex a aquesta resolució.  
  
Segon  
Seguint el que es disposa en l'article 70.1 de l'Estatut Bàsic de l'Empleat Públic, el termini màxim per a la convocatòria del procés selectiu previst en aquesta oferta és de tres anys, a aplicar a partir de la publicació d'aquesta resolució.  
  
Tercer  
Les convocatòries i les seues bases dels processos selectius corresponents a aquesta oferta d'ocupació es publicaran en el Diari Oficial de la Generalitat Valenciana i l'anunci d'aquesta publicació juntament amb un extracte de la convocatòria en el Boletín Oficial del Estado, una vegada obtinguda la corresponent autorització.  
  
Quart  
Aquesta oferta d'ocupació pública s'executarà mitjançant processos selectius que garantisquen els principis constitucionals d'igualtat, mèrit i capacitat i els contemplats en l'article 55.2 de l'Estatut Bàsic de l'Empleat Públic i en el 60 de la Llei 4/2021, de 16 d'abril, de la Generalitat, de la funció pública valenciana.  
  
Cinqué  
Així mateix, i de conformitat amb el que es disposa en l'article 64 de la Llei 4/2021, de 16 d'abril, de la Generalitat, de la funció pública valenciana, es reserva un contingent del 10 per cent de les vacants d'aquesta oferta d'ocupació per a ser cobertes entre persones amb discapacitat o diversitat funcional.  
  
Contra aquesta resolució, que esgota la via administrativa, podrà interposar-se recurs contenciós administratiu davant el jutjat del contenciós administratiu dels d'Alacant que resulte competent, en el termini de dos mesos comptats a partir de l'endemà de publicar-se, de conformitat amb l'establert en l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podrà interposar-se recurs de reposició en el termini d'un mes comptat a partir de l'endemà de la publicació de la present, davant de la rectora, de conformitat amb el que es disposa en els articles 123 i 124 de la Llei 39/2015.  
  
  
Alacant, 1 de juliol de 2021.- La rectora: Amparo Navarro Faure.  
  
  
  
ANNEX  
  
Escala Subgrup Taxa addicional  
Auxiliar administrativa C2 28  
Bàsica de consergeria i suport C2 26  
Oficial especialista C1 2  
Total 56